pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีพอใจมูดี้ส์คงอันดับความน่าเชื่อถือประเทศไทย ย้ำรัฐบาลให้ความสำคัญเต็มที่ทั้งการดูแลประชาชนในช่วงเกิดวิกฤตโควิด19 บริหารฐานะการคลังให้มั่นคง
วันศุกร์ที่ 8 เมษายน 2565
นายกรัฐมนตรีพอใจมูดี้ส์คงอันดับความน่าเชื่อถือประเทศไทย ย้ํารัฐบาลให้ความสําคัญเต็มที่ทั้งการดูแลประชาชนในช่วงเกิดวิกฤตโควิด19 บริหารฐานะการคลังให้มั่นคง
นายกรัฐมนตรีพอใจมูดี้ส์คงอันดับความน่าเชื่อถือประเทศไทย ย้ํารัฐบาลให้ความสําคัญเต็มที่ทั้งการดูแลประชาชนในช่วงเกิดวิกฤตโควิด19 บริหารฐานะการคลังให้มั่นคง พร้อมกับเดินหน้าเพิ่มพัฒนาศักยภาพประเทศ
วันที่ 8 เม.ย. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับทราบรายงานจากกระทรวงการคลังถึงกรณีที่บริษัทจัดอันดับความน่าเชื่อถือ Moody’s Investors Service หรือ มูดี้ส์ ได้ประกาศคงอันดับความน่าเชื่อถือของประเทศไทย (Sovereign Credit Rating) ที่ Baa1 หรือเทียบเท่า BBB+ และคงมุมมองความน่าเชื่อถือของประเทศไทย (Outlook) ที่ระดับมีเสถียรภาพ (Stable Outlook)
ทั้งนี้ นายกรัฐมนตรีพอใจกับที่ประเทศไทยได้รับการคงอันดับความน่าเชื่อถือ ซึ่งมูดี้ส์มีมุมมองค่อนข้างเป็นบวกต่อสถานะของประเทศไทย ไม่ว่าจะเป็นประสิทธิผลของนโยบายเศรษฐกิจ มาตรการเยียวยาดูแลประชาชนในช่วงวิกฤตโควิด19 ความยืดหยุ่นทางเศรษฐกิจที่สามารถรองรับการเปลี่ยนแปลงที่รุนแรง ประเมินว่าโครงการอีอีซีจะสนับสนุนการลงทุนและการเติบโตของประเทศไทยในระยะยาวอย่างแข็งแกร่ง และยังมองว่าใน 2-3 ปี เศรษฐกิจไทยจะฟื้นตัวได้ต่อเนื่อง โดยมูดี้ส์ได้คาดว่าจีดีพีของไทยปี 2565-66 จะเติบโต 3.4% และ 4.8% ตามลําดับ
พร้อมกันนี้ นายกรัฐมนตรีได้ขอบคุณทุกภาคส่วนและทุกระดับของทั้งภาครัฐ ธุรกิจเอกชน ประชาสังคม ประชาชน ที่ร่วมกันทํางานอย่างหนักตามภารกิจของตนเองและที่เกี่ยวกับการสนับสนุนหน่วยงานอื่นๆ ซึ่งสามารถรวมกันขับเคลื่อนประเทศจนนักลงทุน นักท่องเที่ยวรวมถึงบริษัทจัดอันดับความน่าเชื่อถือมีความเชื่อมั่นต่อประเทศไทย โดยระยะต่อไปรัฐจะมุ่งมั่นดําเนินงานตามแผนงาน ยุทธศาสตร์ชาติ แผนแม่บทในระดับต่างๆ เพื่อให้การเพิ่มศักยภาพของประเทศ เพิ่มความสามารถในการแข่งขัน ลดความเหลื่อมล้ําในมิติต่างๆ ให้เป็นไปตามเป้าหมาย
“นายกรัฐมนตรีพอใจกับผลการประเมินประเทศไทยที่ออกมาล่าสุด เนื่องจากตลอดระยะเวลาที่ผ่านมาโดยเฉพาะช่วงต้องเผชิญกับวิกฤตการแพร่ระบาดของโควิด19 เช่นเดียวกับทุกประเทศทั่วโลก นับเป็นช่วงเวลาที่ยากลําบาก แต่รัฐบาลก็ได้ใช้ความพยายามเต็มที่ในการดูแลชีวิต ความปลอดภัยและความเป็นอยู่ของประชาชน ขณะเดียวกันก็ได้บริหารฐานะการเงิน การคลังของประเทศให้มั่นคงเนื่องจากเป็นภาคที่มีผลอย่างสําคัญต่อความเชื่อมั่นของภาคธุรกิจและการลงทุนในระยะยาว ซึ่งนายกรัฐมนตรีย้ําว่ารัฐบาลจะยังคงนโยบายการดูแลประชาชนไปพร้อมกับการสร้างความเชื่อมั่นต่อประเทศไทยให้เพิ่มขึ้น ทั้งการรักษาฐานะการเงินการคลัง และการขับเคลื่อนนโยบายที่เกี่ยวข้องกับการเพิ่มศักยภาพประเทศ” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-รมว.เฮ้ง ตรวจเยี่ยมการฉีดวัคซีนโควิด-19 ผู้ประกันตน ม.33 เข็มสอง
วันจันทร์ที่ 16 สิงหาคม 2564
รมว.เฮ้ง ตรวจเยี่ยมการฉีดวัคซีนโควิด-19 ผู้ประกันตน ม.33 เข็มสอง
รมว.เฮ้ง ตรวจเยี่ยมการฉีดวัคซีนโควิด-19 ผู้ประกันตน ม.33 เข็มสอง
เมื่อวันที่16สิงหาคม2564นายสุชาติชมกลิ่นรัฐมนตรีว่าการกระทรวงแรงงานลงพื้นที่ตรวจเยี่ยมการให้บริการฉีดวัคซีนโควิด-19สําหรับผู้ประกันตนในพื้นที่กรุงเทพมหานครณศูนย์ฉีดวัคซีนห้างเซ็นทรัลพระราม9ถนนรัชดาภิเษกแขวงห้วยขวางเขตห้วยขวางกรุงเทพมหานครโดยมีนายสุรชัยชัยตระกูลทองผู้ช่วยรัฐมนตรีประจํากระทรวงแรงงานนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นายสุทธิสุโกศลปลัดกระทรวงแรงงานคุณรนิดารตนชัยโชติผู้จัดการทั่วไปเซ็นทรัลพลาซ่าแกรนด์พระราม9พร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วยโดยนายสุชาติกล่าวว่าตามที่รัฐบาลภายใต้การนําของพล.อ.ประยุทธ์จันทร์โอชานายกรัฐมนตรีและรมว.กลาโหมและท่านพล.อ.ประวิตรวงษ์สุวรรณรองนายกรัฐมนตรีซึ่งกํากับดูแลกระทรวงแรงงานได้มีความห่วงใยพี่น้องผู้ใช้แรงงานและประชาชนทั่วไปจากสถานการณ์การระบาดของโรคโควิด-19และกําหนดให้การฉีดวัคซีนเป็นวาระแห่งชาตินั้นและกระทรวงแรงงานได้มอบหมายให้สํานักงานประกันสังคมบูรณาการร่วมกับกระทรวงมหาดไทยโดยกรุงเทพมหานครกระทรวงสาธารณสุขโดยสํานักงานหลักประกันสุขภาพแห่งชาติ(สปสช.)กระทรวงการคลังโดยธนาคารกรุงไทยและสถานพยาบาลเครือข่ายประกันสังคมทั้งภาครัฐและเอกชนให้บริการฉีดวัคซีนป้องกันโควิด-19ให้กับผู้ประกันตนเพื่อควบคุมการแพร่ระบาดไม่ให้กระจายออกสู่วงกว้างทั้งในโรงงานและสถานประกอบการ
“ในวันนี้ผมและคณะลงพื้นที่เพื่อตรวจเยี่ยมการให้บริการฉีดวัคซีนโควิด-19สําหรับผู้ประกันตนมาตรา33ในกรุงเทพมหานครรวมทั้งให้กําลังใจแก่บุคลากรทางการแพทย์ที่ศูนย์ฉีดวัคซีนห้างเซ็นทรัลพระราม9ซึ่งศูนย์แห่งนี้อยู่ในความดูแลรับผิดชอบของสํานักงานประกันสังคมกรุงเทพมหานครเขตพื้นที่3มีศักยภาพการฉีด1,500คนต่อวันมีทีมแพทย์พยาบาลและเภสัชกรจากโรงพยาบาลเปาโลโชคชัย4เป็นผู้ดําเนินการฉีดในเข็มที่2สําหรับการฉีดวัคซีนแก่ผู้ประกันตนมาตรา33ในกรุงเทพมหานครมีจํานวน26จุดตั้งแต่วันที่16 - 27สิงหาคม2564เป็นวัคซีนยี่ห้อAstraZenecaทั้งหมดโดยภาพรวมเข็มแรกได้ฉีดให้แก่ผู้ประกันตนมาตรา33ไปแล้วกว่า1.3ล้านรายทั้งนี้การให้บริการฉีดวัคซีนโควิด-19เป็นหนึ่งในมาตรการที่กระทรวงแรงงานให้การป้องกันรักษาโดยเร่งรัดการฉีดวัคซีนให้แก่ผู้ประกันตนตามนโยบายรัฐบาลเพื่อควบคุมการแพร่ระบาดของโควิด-19และสร้างภูมิคุ้มกันหมู่ในกลุ่มแรงงานเพื่อให้กิจการเดินหน้าต่อไปได้”นายสุชาติกล่าวในท้ายสุด
+++++++++++++++++++
กองเผยแพร่และประชาสัมพันธ์
16สิงหาคม2564
รัฐบาลไทย-ข่าวทำเนียบรัฐบาล-สธ. เผยเครือข่ายด้านการรักษา ติดตามสถานการณ์หลังเปิดกิจการ/กิจกรรมใกล้ชิด พร้อมดูแลผู้ป่วยโควิด 19
วันศุกร์ที่ 10 กันยายน 2564
สธ. เผยเครือข่ายด้านการรักษา ติดตามสถานการณ์หลังเปิดกิจการ/กิจกรรมใกล้ชิด พร้อมดูแลผู้ป่วยโควิด 19
รัฐมนตรีช่วยว่าการกระทรวงสาธารณสุข เผยกระทรวงสาธารณสุขและเครือข่ายด้านการรักษา ติดตามสถานการณ์หลังเปิดกิจการ/กิจกรรมอย่างใกล้ชิด ยืนยันระบบการดูแลรักษาผู้ป่วยโควิด 19 มีความพร้อมทั้งโรงเรียนแพทย์ โรงพยาบาลรัฐ เอกชน และประชาสังคม
รัฐมนตรีช่วยว่าการกระทรวงสาธารณสุข เผยกระทรวงสาธารณสุขและเครือข่ายด้านการรักษา ติดตามสถานการณ์หลังเปิดกิจการ/กิจกรรมอย่างใกล้ชิด ยืนยันระบบการดูแลรักษาผู้ป่วยโควิด 19 มีความพร้อมทั้งโรงเรียนแพทย์ โรงพยาบาลรัฐ เอกชน และประชาสังคม หากยาโมลนูลพิราเวียสําหรับรักษาผู้ป่วยโควิดได้ผลในเฟส 3 ผ่านการขึ้นทะเบียน อย.สหรัฐและไทย คาดนํามาใช้ได้ปลายเดือนพฤศจิกายนนี้
วันนี้ (10 กันยายน 2564) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์สมศักดิ์ อรรฆศิลป์ อธิบดีกรมการแพทย์ ให้สัมภาษณ์ภายหลังรับมอบเครื่องช่วยหายใจจากรัฐบาลอินเดีย โดย ดร.สาธิตกล่าวว่า กระทรวงสาธารณสุขและเครือข่ายการรักษาได้มีการติดตามประเมินสถานการณ์โควิด 19 อย่างใกล้ชิด หลังเปิดกิจการ/กิจกรรมช่วงต้นเดือนกันยายนที่ผ่านมา ได้นําบทเรียนจากครั้งที่แล้วมาปรับใช้และเตรียมความพร้อมรองรับสถานการณ์ร่วมกันทํางานเป็นเครือข่ายกับโรงเรียนแพทย์ โรงพยาบาลรัฐ เอกชน ประชาชาสังคม ยืนยันว่าแม้ขณะนี้มีการลดเตียงในโรงพยาบาลสนามหรือฮอสปิเทลเนื่องจากผู้ป่วยลดลง แต่เตียงรับผู้ป่วยสีแดงในโรงพยาบาล ยังมีบุคลากรและทรัพยากรพร้อมรับมือได้ คาดว่าสถานการณ์จะแตกต่างจากการแพร่ระบาดครั้งที่ผ่านมา อีกทั้งการฉีดวัคซีนเข็มแรกได้ร้อยละ 37 ในกลุ่มผู้สูงอายุฉีดได้ร้อยละ 50.6 และ7 กลุ่มโรคเรื้อรังร้อยละ 49 ในกรุงเทพมหานครฉีดแล้วกว่าร้อยละ 90 ของประชากร นอกจากจะมีไวรัสสายพันธุ์ใหม่เข้ามา ยังต้องเฝ้าระวังผลในช่วงเดือนตุลาคมว่าจะกระทบต่อการแพทย์หรือไม่
ด้านนายแพทย์สมศักดิ์กล่าวว่า มาตรการHome Isolation ที่ผ่านมาได้ผลดีมาก เฉพาะในกทม. ขณะนี้มีผู้ติดเชื้อกลุ่มสีเขียวประมาณร้อยละ 90 และสีเหลืองที่ต้องใช้เครื่องออกซิเจนประมาณร้อยละ 10 ส่วนสีแดงที่ต้องใส่ท่อช่วยหายใจประมาณร้อยละ 0.5 อย่างไรก็ตาม ได้เตรียมความพร้อมเตียงสีแดงไว้ร้อยละ 1 ทั้งในโรงพยาบาลรัฐและเอกชน เตรียมเครื่องออกซิเจนไว้สําหรับฮอสปิเทลและผู้ป่วยที่รักษาพยาบาลที่บ้าน โดยได้ร่วมกับสภาวิชาชาชีพแพทยสภา ราชวิทยาลัยต่าง ๆ จัดทําแนวทางปฏิบัติไว้พร้อมแล้ว
ส่วนยาโมลนูพิราเวียร์ขณะนี้อยู่ระหว่างการทดลองเฟสที่ 3 คาดว่าจะได้ผลการทดลองส่วนแรกประมาณปลายเดือนกันยายนนี้ หากยาได้ผลในเฟสที่ 3 จะมีการขึ้นทะเบียนกับFDA สหรัฐอเมริกาประมาณเดือนตุลาคม จากนั้นจะขึ้นทะเบียนกับอย. ประเทศไทย คาดว่าจะนํามาใช้ได้ปลายเดือนพฤศจิกายนหรือต้นเดือนธันวาคม ซึ่งกระทรวงสาธารณสุข โดยกรมการแพทย์ได้เจรจากับบริษัทผู้ผลิตมาโดยตลอด เจรจาจองไว้สําหรับรักษาในประเทศไทยจํานวน 200,000 คน ซึ่งยาโมลนูพิราเวียร์กลไกการออกฤทธิ์จะคล้ายกับฟาวิพิราเวียร์ หากเป็นไปได้อาจจะนํามาใช้เป็นยาอันดับแรกในการรักษาโควิด 19
************************************** 10 กันยายน 2564
รัฐบาลไทย-ข่าวทำเนียบรัฐบาล-ครม.อนุมัติให้ กฟผ. กู้เสริมสภาพคล่อง 2.5 หมื่นลบ. ชดเชยค่า Ft จากมาตรการตรึงค่าไฟช่วยประชาชนช่วงโควิด
วันอังคารที่ 8 มีนาคม 2565
ครม.อนุมัติให้ กฟผ. กู้เสริมสภาพคล่อง 2.5 หมื่นลบ. ชดเชยค่า Ft จากมาตรการตรึงค่าไฟช่วยประชาชนช่วงโควิด
ครม.อนุมัติให้ กฟผ. กู้เสริมสภาพคล่อง 2.5 หมื่นลบ. ชดเชยค่า Ft จากมาตรการตรึงค่าไฟช่วยประชาชนช่วงโควิด
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 8 มีนาคม 2565 ว่า ครม.อนุมัติให้การไฟฟ้าฝ่ายผลิตแห่งประเทศไทย (กฟผ.) กู้เงินเพื่อเสริมสภาพคล่องทางการเงินในปี 2565 - 2567 ภายใต้กรอบวงเงินไม่เกิน 25,000 ล้านบาท ด้วยวิธีการจัดหาเงินกู้ในรูปแบบ Term Loan อายุไม่เกิน 3 ปี โดยกระทรวงการคลังไม่ค้ําประกัน ซึ่งในปี 2564 ที่ผ่านมา กฟผ.ประสบปัญหาขาดสภาพคล่อง เนื่องจากแบกรับภาระค่าไฟฟ้าอัตโนมัติหรือ ค่า Ft ตามมาตรการของรัฐบาลในการตรึงค่าไฟฟ้าเพื่อช่วยเหลือค่าครองชีพของประชาชนจากสถานการณ์การแพร่ระบาดของโรคโควิด-19 รวมถึงการผลิตไฟฟ้าในช่วงมาตรการตรึงค่าไฟฟ้านั้น มีต้นทุนการผลิตที่เพิ่มขึ้น เนื่องจากการขาดแคลนก๊าซธรรมชาติ NGV ในประเทศ ทําให้ กฟผ.ต้องนําเข้าก๊าซธรรมชาติ ซึ่งเป็นช่วงที่ราคาในตลาดโลกปรับตัวสูงขึ้นอย่างมาก ดังนั้น กฟผ.จึงมีความจําเป็นต้องกู้เงินเพื่อเสริมสภาพคล่องให้เพียงพอต่อการดําเนินภารกิจความมั่นคงทางด้านพลังงานไฟฟ้าของประเทศและเป็นกลไกสําคัญของภาครัฐในการดําเนินมาตรการลดค่าครองชีพของประชาชน
--------------------
รัฐบาลไทย-ข่าวทำเนียบรัฐบาล-คำกล่าวนายกรัฐมนตรี สำหรับการรับตำแหน่งประธานบิมสเทค วันพุธที่ 30 มีนาคม 2565
วันพุธที่ 30 มีนาคม 2565
คํากล่าวนายกรัฐมนตรี สําหรับการรับตําแหน่งประธานบิมสเทค วันพุธที่ 30 มีนาคม 2565
คํากล่าวนายกรัฐมนตรี สําหรับการรับตําแหน่งประธานบิมสเทค วันพุธที่ 30 มีนาคม 2565
ท่านประธานและผู้เข้าร่วมประชุมทุกท่าน
ผมขอแสดงความยินดีกับศรีลังกาที่ทําหน้าที่ประธานบิมสเทคได้เป็นอย่างดี ท่ามกลางความท้าทายมากมายจากทั้งการแพร่ระบาดของโควิด-19 และความผันผวนทางการเมืองและเศรษฐกิจโลกดังพิสูจน์ได้จากความสําเร็จในการจัดประชุมผู้นํา ตลอดจนพิธีส่งมอบตําแหน่งประธานบิมสเทคในวันนี้
ผมมีความยินดีเป็นอย่างยิ่งที่ไทยได้รับตําแหน่งประธานบิมสเทคต่อจากประเทศศรีลังกา เป็นเวลา 2 ปี ต่อจากนี้ โดยในการเป็นประธานของไทย เรามุ่งมั่นที่จะสานต่อความสําเร็จของศรีลังกาและจะขับเคลื่อนบิมสเทคให้กลายเป็นภูมิภาคที่มีความมั่งคั่ง ยั่งยืน และเปิดกว้างสู่โอกาสทางเศรษฐกิจใหม่ ๆ ผ่านวิสัยทัศน์ และหัวข้อหลัก “โปรบิมสเทค” ดังที่ได้กล่าวมาแล้ว 3 ประการ คือ
หนึ่ง ความมั่งคั่ง ไทยจะมุ่งส่งเสริมให้บิมสเทคมีความมั่นคั่ง ผ่านการส่งเสริมกรอบความร่วมมือพหุภาคีในการฟื้นฟูเศรษฐกิจหลังการแพร่ระบาดของโควิด-19 โดยจากนี้ไปบิมสเทคจําเป็นต้องเชื่อมโยงกันให้มากขึ้นและในระยะยาวควรใช้ประโยชน์จากนวัตกรรมและเทคโนโลยีเพื่ออํานวยความสะดวกต่อการเคลื่อนย้ายข้ามพรมแดนภายใน
กลุ่มสมาชิกบิมสเทค
สอง ความยั่งยืน ไทยจะมุ่งส่งเสริมให้ประเทศสมาชิกสนับสนุนซึ่งกันและกันอย่างต่อเนื่องในการต่อสู้กับความท้าทายต่าง ๆ โดยเฉพาะปัญหาความยากจน ภัยธรรมชาติ การเปลี่ยนแปลงสภาพภูมิอากาศและโรคระบาด ขณะเดียวกันไทย จะให้ความสําคัญกับการสนับสนุนนโยบายการฟื้นฟูของประเทศสมาชิก รวมทั้งการนําเอาเทคโนโลยีดิจิทัลเข้ามาใช้ เพื่ออนาคตที่ยั่งยืน และสมดุลของพวกเรา
และสาม เปิดกว้าง ไทยจะให้ความสําคัญกับ “คน” และสนับสนุนให้ประชาชนทุกภาคส่วนเข้ามามีส่วนร่วมในกิจกรรมของบิมสเทค และร่วมสร้างความตระหนักรู้ถึงโอกาสและการมีส่วนร่วมอย่างสร้างสรรค์ในทุกภาคส่วน
ในการขับเคลื่อนวิสัยทัศน์โปรบิมสเทค ไทยยินดีจะนําเสนอโมเดลเศรษฐกิจ บีซีจี โดยมุ่งหวังที่จะส่งเสริมการพัฒนาที่ยั่งยืนและสมดุลในภูมิภาค
ผมหวังเป็นอย่างยิ่งว่าในห้วง 2 ปีหลังจากนี้ บิมสเทคจะมีพัฒนาการและเข้มแข็งมากขึ้น รวมทั้งมีความสามารถในการรับมือกับความท้าทายทุกรูปแบบที่จะเกิดขึ้นในอนาคต
ความมุ่งมั่นของประเทศไทยตามที่กล่าวมาแล้ว สะท้อนอยู่ในตราสัญลักษณ์และวีดิทัศน์การเป็นประธานที่ผมจะขอนําเสนอในโอกาสนี้ รวงข้าวสีทองและเกลียวคลื่นสีฟ้าสะท้อนถึงการเป็นภูมิภาคที่อุดมสมบูรณ์ เป็นแหล่งความมั่นคงทางอาหารของโลก มีความเชื่อมโยงผ่านเส้นทางเดินเรือในอ่าวเบงกอลและมหาสมุทรอินเดีย บ่งบอกถึงความมั่งคั่งและมีพลังในการฟันฝ่าอุปสรรคร่วมกัน นอกจากนั้น ยังแสดงถึงความยืดหยุ่นของประเทศสมาชิกในการเสริมสร้างความเป็นอันหนึ่งอันเดียวกันเพื่อร่วมขับเคลื่อนบิมสเทคให้ก้าวไปข้างหน้าอย่าง “มั่งคั่ง ยั่งยืน และเปิดกว้างสู่โอกาส”
ขอบคุณครับ
*********************
รัฐบาลไทย-ข่าวทำเนียบรัฐบาล-อธิบดีกรมการจัดหางาน ยันไทยมีความพร้อมนำเข้าแรงงาน แจงส่งดีมานต์ให้ประเทศคู่สัญญา MOU แล้วเกือบหนึ่งแสนห้าหมื่นคน
วันพุธที่ 6 เมษายน 2565
อธิบดีกรมการจัดหางาน ยันไทยมีความพร้อมนําเข้าแรงงาน แจงส่งดีมานต์ให้ประเทศคู่สัญญา MOU แล้วเกือบหนึ่งแสนห้าหมื่นคน
นายไพโรจน์ โชติกเสถียร อธิบดีกรมการจัดหางาน เปิดเผยว่า จากกรณีแรงงานต่างด้าวลักลอบเข้าเมืองผิดกฎหมาย เป็นเหตุให้ประชาชนมีความกังวลในเรื่องการแพร่ระบาดของโรคโควิด – 19
รวมทั้งตั้งขอสังเกตถึงกระบวนการนําเข้าแรงงานข้ามชาติว่ามีความพร้อมและความรวดเร็วเพียงพอหรือไม่ เกี่ยวกับเรื่องนี้กรมการจัดหางาน กระทรวงแรงงาน มีการบริหารจัดการอย่างเป็นระบบโดยคํานึงถึงปัญหาขาดแคลนแรงงานของนายจ้าง สถานประกอบการ และความเสี่ยงในการแพร่ระบาดของโรคโควิด 19 ซึ่งเป็นความปลอดภัยด้านสุขอนามัยของประชาชนในประเทศ
กระทรวงแรงงาน โดยการนําของรัฐมนตรีว่าการกระทรวงแรงงาน นายสุชาติ ชมกลิ่น มุ่งแก้ปัญหาพร้อมกัน 2 มิติ คือ 1.การเปิดให้นําเข้าแรงงานข้ามชาติ 3 สัญชาติ มาทํางานกับนายจ้างในประเทศตาม MoU ซึ่งล่าสุดมีการยื่นดีมานด์ขออนุญาตจ้างคนต่างด้าวคนตามระบบ mouแล้ว167,961 คน โดยแบ่งเป็นนายจ้างที่มีความต้องการจ้างแรงงานสัญชาติเมียนมา 117,029 คน กัมพูชา 38,933 คน และลาว11,999 คน มีการอนุญาตตามคําร้องและส่งให้ประเทศต้นทางรวม 144,709 คน ซึ่งแรงงานสัญชาติกัมพูชา และลาวมีการทยอยเข้ามามาทํางานตามmouแล้วอย่างต่อเนื่องแล้วกว่า 6พันคน
อย่างไรก็ดีแรงงานข้ามชาติสัญชาติเมียนมาซึ่งเป็นที่ต้องการของนายจ้างมากที่สุด ยังคงติดอุปสรรค ด้านความพร้อมในการจัดส่งแรงงานจากผลกระทบความไม่สงบภายในประเทศของประเทศต้นทาง ซึ่งการนําเข้าแรงงานข้ามชาติถือเป็นความร่วมมือ 2 ฝ่ายทั้งประเทศไทย และประเทศต้นทางของแรงงานเอง ฝ่ายไทยไม่สามารถแก้ไขให้ได้ และ 2. การผ่อนผันอนุญาตให้แรงงานข้ามชาติ สัญชาติ เมียนมา ลาว กัมพูชา ที่อยู่ในประเทศไทย ซึ่งมีจํานวน 2,132,469 คน สามารถขออนุญาตทํางานและขออยู่ในราชอาณาจักรไทยโดยไม่ต้องเดินทางกลับประเทศ ซึ่งเป็นทั้งการรักษาจํานวนแรงงานที่มีอยู่ในประเทศ และเพิ่มจํานวนแรงงานไปพร้อมกัน ในส่วนการตั้ง One Stop Service ณ ประเทศต้นทาง เป็นประเด็นที่ละเอียดอ่อนขณะนี้ยังไม่สามารถทําได้ เพราะเกี่ยวข้องถึงการบริหารจัดการของรัฐบาลทั้ง 3 ประเทศ (เมียนมา ลาว กัมพูชา)
“ขอความร่วมมือนายจ้าง สถานประกอบการที่คิดจ้างแรงงานผิดกฎหมาย ให้คํานึงถึงความปลอดภัยด้านสุขภาพของคนในประเทศ ความเสี่ยงจากการแพร่ระบาดของโรคโควิด 19 ไม่จ้างแรงงานต่างด้าวที่เข้ามาโดยผิดกฏหมาย กรมการจัดหางานมีกระบวนการนําแรงงานต่างด้าวมาทํางานกับนายจ้างในประเทศตาม MoU อย่างเป็นระบบ รวมทั้งมาตรการใช้กําลังแรงงานที่มีอยู่ในประเทศเป็นลําดับแรก โดยมีการวางแผนให้ประเทศไทยมีแรงงานต่างด้าวในระบบการทํางานได้ถึงวันที่ 13 ก.พ. 66 ซึ่งคนต่างด้าวที่ได้รับผ่อนผันตามมติคณะรัฐมนตรีในวาระต่าง ๆ หากดําเนินการตามขั้นตอนภายในระยะเวลาที่กําหนด ก็จะสามารถอยู่ในราชอาณาจักรและทํางานในประเทศไทยได้อย่างถูกต้องตามกฎหมาย ไม่ต้องหลบซ่อน มีสวัสดิการและสิทธิตามกฎหมายแรงงานไม่ต่างจากคนไทย ”อธิบดีกรมการจัดหางานกล่าว
รัฐบาลไทย-ข่าวทำเนียบรัฐบาล-รมต.นร. อนุชา เดินหน้า แก้ปัญหาสลากฯ เกินราคา เปิดรับฟังข้อมูลจากสำนักงานสลากฯ ก่อนประเดิมประชุมคณะกรรมการฯ นัดแรก 31 ม.ค. นี้
วันอังคารที่ 25 มกราคม 2565
รมต.นร. อนุชา เดินหน้า แก้ปัญหาสลากฯ เกินราคา เปิดรับฟังข้อมูลจากสํานักงานสลากฯ ก่อนประเดิมประชุมคณะกรรมการฯ นัดแรก 31 ม.ค. นี้
รมต.นร. อนุชา เดินหน้า แก้ปัญหาสลากฯ เกินราคา เปิดรับฟังข้อมูลจากสํานักงานสลากฯ ก่อนประเดิมประชุมคณะกรรมการฯ นัดแรก 31 ม.ค. นี้
วันนี้ (25 มกราคม 2565) นายอนุชา นาคาศัย รัฐมนตรีประจําสํานักนายกรัฐมนตรี ประธานคณะกรรมการแก้ไขปัญหาผู้ได้รับความเดือดร้อนจากการเสนอขายหรือขายสลากกินแบ่งรัฐบาลในราคาที่เกินกว่าที่กําหนดในสลากกินแบ่งรัฐบาล พร้อมด้วยฝ่ายเลขานุการคณะกรรมการฯ ประกอบด้วย พันโท หนุน ศันสนาคม ผู้อํานวยการสํานักงานสลากกินแบ่งรัฐบาล และนายทวีป วุฒิบาทุกาจิตต์ รองผู้อํานวยการที่กํากับดูแลสํานักการตลาดและจัดจําหน่าย ร่วมหารืออย่างไม่เป็นทางการ และสอบถามข้อมูลเบื้องต้นเกี่ยวกับแนวทางการดําเนินงานของสํานักงานสลากกินแบ่งรัฐบาล
พันโท หนุน ศันสนาคม ผู้อํานวยการสํานักงานสลากกินแบ่งรัฐบาล ได้ชี้แจงถึงที่มาของปัญหาการจําหน่ายสลากเกินราคาว่า สาเหตุหลักเกิดจากตัวผลิตภัณฑ์สลากเอง และตัวผู้จําหน่าย นอกจากนี้ยังได้ชี้แจงมาตรการที่สํานักงานฯ ดําเนินการเพื่อบรรเทาปัญหาในระยะสั้น การแก้ไขปัญหาระยะปานกลางและระยะยาว ซึ่งกําลังดําเนินการอยู่ในขณะนี้ ประกอบด้วย (1) การขยายจุดจําหน่ายโครงการ “สลาก 80” จํานวน 1,000 จุดทั่วประเทศ ซึ่งปิดรับสมัครไปแล้ว มีตัวแทนจําหน่ายสนใจสมัครเข้าร่วมโครงการ จํานวน 4,790 ราย (2) การเปิดรับสมัครลงทะเบียนในระบบซื้อ-จองล่วงหน้าสลากกินแบ่งรัฐบาล ซึ่งจะปิดรับสมัครในวันที่ 31 มกราคม 2565 ขณะนี้มีผู้สนใจสมัครเข้าร่วมโครงการกว่า 800,000 ราย (3) การจําหน่ายสลากกินแบ่งรัฐบาลผ่านช่องทางอิเล็กทรอนิกส์หรือแพลตฟอร์มออนไลน์ (4) การออกผลิตภัณฑ์ใหม่ ซึ่งคาดว่า ทั้ง 4 มาตรการประกอบกันนี้ จะช่วยบรรเทาความรุนแรงของการจําหน่ายสลากเกินราคาลงได้
นายอนุชา นาคาศัย กล่าวว่า ในเบื้องต้น จากมาตรการที่ได้รับทราบจากผู้อํานวยการสํานักงานสลากกินแบ่งรัฐบาล จะนําไปประกอบการประชุมคณะกรรมการ ในวันที่ 31 มกราคม 2565 นี้ นอกจากข้อมูลเหล่านี้แล้ว ขอให้สํานักงานสลากฯ รวบรวมข้อมูลที่เกี่ยวข้อง อาทิ ข้อมูลการจําหน่ายสลากขององค์กรสลากต่างประเทศ รวมถึงปัญหาและข้อร้องเรียนของผู้ที่ได้รับผลกระทบจากการเสนอขายหรือขายสลากกินแบ่งรัฐบาลเกินราคา ในห้วงเวลาที่ผ่านมา เพื่อนําไปสู่การหาทางออกให้กับผู้ที่ได้รับผลกระทบทุกฝ่าย และเพื่อให้การแก้ไขปัญหาเป็นไปอย่างยั่งยืนตามเจตนารมณ์ต่อไป
รัฐบาลไทย-ข่าวทำเนียบรัฐบาล-ของขวัญปีใหม่ 2565 จากใจกระทรวงอุตสาหกรรม "อำนวยความสะดวก / ลดต้นทุนผู้ประกอบการ"
วันพฤหัสบดีที่ 23 ธันวาคม 2564
ของขวัญปีใหม่ 2565 จากใจกระทรวงอุตสาหกรรม "อํานวยความสะดวก / ลดต้นทุนผู้ประกอบการ"
ของขวัญปีใหม่ 2565 จากใจกระทรวงอุตสาหกรรม "อํานวยความสะดวก / ลดต้นทุนผู้ประกอบการ"
ของขวัญปีใหม่ 2565 จากใจกระทรวงอุตสาหกรรม
1. อํานวยความสะดวก / ลดต้นทุนผู้ประกอบการ
- ให้บริการงานอนุญาตของ สมอ. ผ่านระบบอิเล็กทรอนิกส์ 100%
- ยกเว้นค่าธรรมเนียมใบอนุญาตเกี่ยวกับผลิตภัณฑ์อุตสาหกรรม เพื่อลดต้นทุนค่าใช้จ่าย สําหรับผู้ประกอบการอุตสาหกรรม ห้องปฏิบัติการทดสอบ หน่วยตรวจ หน่วยรับรอง และผู้ผลิตชุมชน โดยมี...
... ค่าธรรมใบอนุญาตอนุญาตและใบแทนใบอนุญาตเกี่ยวผลิตภัณฑ์อุตสาหกรรม
... ค่าธรรมเนียมสําหรับผู้ประกอบการตรวจสอบและรับรอง
... ค่าธรรมเนียมในการตรวจสอบการทําผลิตภัณฑ์อุตสาหกรรม
... ค่าบริการแปลใบอนุญาต มอก. และใบรับรอง มผช.เป็นภาษาอังกฤษ
- ยกเว้นค่าธรรมเนียมเกี่ยวกับการจดทะเบียนเครื่องจักร สําหรับผู้ประกอบการอุตสาหกรรมที่ได้รับผลกระทบจากการแพร่ระบาดของ Covid-19 เพื่อช่วยลดค่าใช้จ่าย และมีสภาพคล่องในการประกอบการเพิ่มขึ้น
- ยกเว้นค่าธรรมเนียมรายปีให้แก่ผู้ประกอบกิจการโรงงานอุตสาหกรรมประเทศกว่า 59,796 โรงงาน ได้รับยกเว้นค่าธรรมเนียมรายปีกว่า 277 ลบ. ตั้งแต่วันที่ 10 มิถุนายน 2564 ถึงวันที่ 9 มิถุนายน 2565
สอบถามรายละเอียดเพิ่มเติมได้ กรมโรงงานอุตสาหกรรม 0 2430-6993
รัฐบาลไทย-ข่าวทำเนียบรัฐบาล-นายกรัฐมนตรีขอบคุณทุกหน่วยงานร่วมสนับสนุนการเข้าร่วมประชุม COP26 ลุล่วงด้วยดี พอใจการภาพรวมการแสดงบทบาทไทยในเวทีระหว่างประเทศ เน้นย้ำนโยบาย BCG เป็นกลไกหลักร่วมนานาประเทศลดปัญหาโลกร้อน เร่งสร้างกลไกเอกชนมีส่วน
วันพุธที่ 3 พฤศจิกายน 2564
นายกรัฐมนตรีขอบคุณทุกหน่วยงานร่วมสนับสนุนการเข้าร่วมประชุม COP26 ลุล่วงด้วยดี พอใจการภาพรวมการแสดงบทบาทไทยในเวทีระหว่างประเทศ เน้นย้ํานโยบาย BCG เป็นกลไกหลักร่วมนานาประเทศลดปัญหาโลกร้อน เร่งสร้างกลไกเอกชนมีส่วน
นายกรัฐมนตรีขอบคุณทุกหน่วยงานร่วมสนับสนุนการเข้าร่วมประชุม COP26 ลุล่วงด้วยดี พอใจการภาพรวมการแสดงบทบาทไทยในเวทีระหว่างประเทศ เน้นย้ํานโยบาย BCG เป็นกลไกหลักร่วมนานาประเทศลดปัญหาโลกร้อน เร่งสร้างกลไกเอกชนมีส่วนร่วม
วันที่ 2 พ.ย. 2564 น.ส.ไตรศลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ขอบคุณคณะเจ้าหน้าที่และหน่วยงานที่เกี่ยวข้องทุกฝ่าย ทั้งจากกระทรวงการต่างประเทศ กระทรวงทรัพยากรธรรมชาติและสิ่งแวดล้อม และหน่วยงานต่างๆ ที่สนับสนุนภารกิจการเข้าร่วมประชุมระดับผู้นํา (World Leaders Summit) ในการประชุมรัฐภาคีกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ สมัยที่ 26 (UNFCCC: COP26) ณ เมืองกลาสโกว์ สหราชอาณาจักร ระหว่างวันที่ 31 ต.ค.-3 พ.ย. 2564 ให้ผ่านลุล่วงไปด้วยดี
ทั้งนี้ นายกรัฐมนตรีพอใจกับภาพรวมของการได้ร่วมแสดงบทบาทของประเทศไทยในเวทีระหว่างประเทศในครั้งนี้ ซึ่งเป็นอีกครั้งที่ไทยได้ร่วมกับนานาประเทศแสดงจุดยืน และความมุ่งมั่นในการแก้ไขปัญหาการเปลี่ยนแปลงสภาพภูมิอากาศ ปัญหาโลกร้อน ซึ่งต้องดําเนินการหลายด้านพร้อมกัน ทั้งการลดการปล่อยก๊าซเรือนกระจก การดําเนินนโยบายในระดับมหภาคเพื่อให้ภาครัฐ อุตสาหกรรม ธุรกิจ และประชาชน เห็นความสําคัญของปัญหาและร่วมกันแก้ไข
น.ส.ไตรศุลี กล่าวว่า การผลักดันเศรษฐกิจชีวภาพ เศรษฐกิจหมุนเวียน และเศรษฐกิจสีเขียว หรือ BCG ตลอดจนการผลิตยานยนต์ไฟฟ้า หรือยานยนต์ขับเคลื่อนด้วยพลังงานสะอาด เป็นหนึ่งในอุตสาหกรรมเป้าหมาย ให้สิทธิประโยชน์สูงสุด ตามมาตรการส่งเสริมการลงทุนของสํานักงานบีโอไอ รวมถึงสิทธิประโยชน์ของหน่วยงานต่างๆ เพื่อจูงใจการลงทุน เป็นหนึ่งในการแสดงความมุ่งมั่นของรัฐบาล ในการผลักดันให้ภาคอุตสาหกรรม และธุรกิจของประเทศเป็นการผลิตและการบริการที่เป็นมิตรกับสิ่งแวดล้อม
“นายกรัฐมนตรีย้ําว่าการร่วมกับนานาประเทศเพื่อลดปัญหาโลกร้อน หรือการเปลี่ยนแปลงของสภาพภูมิอากาศส่วนของรัฐบาลจะให้ความสําคัญกับการกําหนดยุทธศาสตร์และนโยบายที่ให้ความสําคัญกับการจูงใจให้ทุกภาคส่วนให้ความสําคัญกับการดูแลสิ่งแวดล้อม โดยเฉพาะการมีมาตรการสร้างแรงจูงให้เอกชนลงทุนในอุตสาหกรรมเป้าหมาย BCG และความสําเร็จจะเกิดขึ้นได้ต้องอาศัยความร่วมมือและพลังจากภาคประชาชน ภาคเอกชนทั้งภาคอุตสาหกรรมและบริการ ร่วมกันขับเคลื่อน” น.ส.ไตรศุลีกล่าว
น.ส.ไตรศุลี กล่าวว่า หลังเสร็จสิ้นภารกิจการประชุมนายกรัฐมนตรีพร้อมคณะจะเดินทางกลับจากสหราชอาณาจักร ถึงท่าอากาศยานทหาร 2(กองบิน 6) ในวันที่ 3 พ.ย. 64 เวลาประมาณ 18.40 น.
รัฐบาลไทย-ข่าวทำเนียบรัฐบาล-นฤมล อัพสกิลบุคลากร รองรับยุคดิจิทัล
วันพฤหัสบดีที่ 8 กรกฎาคม 2564
นฤมล อัพสกิลบุคลากร รองรับยุคดิจิทัล
รมช.แรงงาน เร่งอัพสกิลดิจิทัลให้ข้าราชการ รับนโยบายรัฐบาลดิจิทัล จัด 4 หลักสูตร 1,200 คน เริ่มกลางเดือน ก.ค. นี้
วันที่ 8 กรกฎาคม 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เปิดเผยว่า รัฐบาลภายใต้การนําของพลเอก ประยุทธ์ จันทร์โอชา นายกรัฐมนตรี มีแนวทางการพัฒนาทักษะดิจิทัลของข้าราชการและบุคลากรภาครัฐเพื่อปรับเปลี่ยนการเป็นรัฐบาลดิจิทัล ให้ภาครัฐมีบุคลากรที่มีทักษะด้านดิจิทัลที่เหมาะสมและเป็นกลไกในการขับเคลื่อนสําคัญในการปรับเปลี่ยนภาครัฐเป็นรัฐบาลดิจิทัล รวมถึงปรับตัวให้เท่าทันกับการเปลี่ยนแปลงของเทคโนโลยี มีความพร้อมในการปฏิบัติงานโดยการนําเทคโนโลยีดิจิทัลมาปรับใช้ให้เกิดประโยชน์สูงสุดได้
ศาสตราจารย์ นฤมล กล่าวเพิ่มเติมว่า ในส่วนของกรมพัฒนาฝีมือแรงงาน (กพร.) กระทรวงแรงงาน โดยสํานักพัฒนาผู้ฝึกและเทคโนโลยีการฝึก ได้จัดโครงการพัฒนาทักษะดิจิทัลสําหรับบุคลกรกรมพัฒนาฝีมือแรงงานปีงบประมาณ 2564 เพื่อพัฒนาบุคลกรฝึกรวมถึงเจ้าหน้าที่ของ กพร. ให้มีความรู้และทักษะที่จําเป็น สามารถทํางานในยุคดิจิทัลได้อย่างมีประสิทธิภาพ โดยจัดฝึกอบรมให้แก่กลุ่มเป้าหมายจํานวน 1,200 คน ผ่านระบบเครือข่ายอินเทอร์เน็ต ระหว่างเดือนกรกฎาคม – สิงหาคม 2564 ณ หน่วยงานของ กพร. ซึ่งหากผลการอบรมมีประสิทธิภาพสูงจะได้ขยายผลสู่ภาคแรงงานต่อไป
สําหรับหลักสูตรในโครงการดังกล่าว ประกอบด้วย 4 หลักสูตร ได้แก่ หลักสูตรการเพิ่มประสิทธิภาพการทํางานร่วมกันผ่านเครือข่ายอินเทอร์เน็ต ระยะเวลาฝึกอบรม 18 ชั่วโมง จํานวน 3 รุ่น ๆ ละ 100 คน รวม 300 คน เริ่มอบรมรุ่นแรกวันที่ 19 กรกฎาคม 2564 หลักสูตรผู้จัดการฝึกอบรมผ่านเครือข่ายอินเทอร์เน็ต ระยะเวลาฝึกอบรม 18 ชั่วโมง จํานวน 3 รุ่น ๆ ละ 100 คน รวม 300 คน เริ่มอบรมรุ่นแรกวันที่ 2 สิงหาคม 2564 หลักสูตรการประยุกต์ใช้สื่อสังคมออนไลน์เพื่อประชาสัมพันธ์และสื่อสารองค์กร ระยะเวลาฝึกอบรม 12 ชั่วโมง จํานวน 3 รุ่น ๆ ละ 100 คนรวม 300 คน เริ่มอบรมรุ่นแรกวันที่ 5 สิงหาคม 2564 และหลักสูตรการจัดการเว็บไซต์หน่วยงาน ระยะเวลาฝึกอบรม 12 ชั่วโมง จํานวน 3 รุ่น ๆ ละ 100 คน รวม 300 คน เริ่มอบรมรุ่นแรกวันที่ 16 สิงหาคม 2564
ด้านนายธวัช เบญจาทิกุล อธิบดีกรมพัฒนาฝีมือแรงงาน กล่าวว่า กพร. มีความมุ่งมั่นตั้งใจในการพัฒนาบุคลากรของกรม เพื่อรองรับรองนโยบายของรัฐบาลสู่การเป็นรัฐบาลดิจิทัล รวมถึงนโยบายของ รมช. แรงงาน ที่ได้เน้นย้ําเรื่องการพัฒนาทักษะดิจิทัล ซึ่งเป็นทักษะที่จําเป็นและมีความสําคัญต่อการทํางานทั้งปัจจุบันและอนาคต
รัฐบาลไทย-ข่าวทำเนียบรัฐบาล-​โฆษกรัฐบาลเผย "นายกฯ" แนะฉีดวัคซีนช่วยลดความเสี่ยง อาการหนัก เสียชีวิต มอบสาธารณสุขเจาะพื้นที่ค้นหากลุ่มเป้าหมาย/ประชาชนได้รับวัคซีนโควิด - 19 อย่างทั่วถึง
วันอังคารที่ 19 กรกฎาคม 2565
​โฆษกรัฐบาลเผย "นายกฯ" แนะฉีดวัคซีนช่วยลดความเสี่ยง อาการหนัก เสียชีวิต มอบสาธารณสุขเจาะพื้นที่ค้นหากลุ่มเป้าหมาย/ประชาชนได้รับวัคซีนโควิด - 19 อย่างทั่วถึง
​โฆษกรัฐบาลเผย "นายกฯ" แนะฉีดวัคซีนช่วยลดความเสี่ยง อาการหนัก เสียชีวิต มอบสาธารณสุขเจาะพื้นที่ค้นหากลุ่มเป้าหมาย/ประชาชนได้รับวัคซีนโควิด - 19 อย่างทั่วถึง
วันนี้ (19 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรีเปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอความร่วมมือประชาชน เข้ารับบริการฉีดวัคซีนโควิด - 19 เข็มกระตุ้นอย่างต่อเนื่อง เนื่องจากหลังจากได้รับวัคซีนเข็มหลัก 3 - 4 เดือน ภูมิคุ้มกันจะลดลง ทําให้ความสามารถในการป้องกันการติดเชื้อลดลงไปด้วย โดยเฉพาะในกลุ่ม 608 ได้แก่ ผู้สูงอายุ 60 ปีขึ้นไป ผู้มีโรคประจําตัวเรื้อรัง 7 กลุ่มโรค และหญิงตั้งครรภ์ รวมถึงกลุ่มคนที่ทํางานกับผู้ป่วยหรือคนกลุ่มเสี่ยง เพื่อลดอัตราการเจ็บป่วยรุนแรงและเสียชีวิต โดยในช่วงสัปดาห์ที่ผ่านมาพบอัตราผู้ป่วยปอดอักเสบ ใส่ท่อช่วยหายใจ และเสียชีวิตเพิ่มขึ้นเพียงเล็กน้อย ส่วนหนึ่งเกิดจากการได้รับวัคซีนของประชาชนที่มีจํานวนกว่า 140 ล้านโดส ทําให้มีภูมิคุ้มกันและลดอัตราการเสียชีวิต ทั้งนี้ นายกรัฐมนตรีในฐานะผู้อํานวยการศูนย์บริหารสถานการณ์โควิด-19 ได้มอบหมายกรุงเทพมหานครและกระทรวงสาธารณสุขเจาะกลุ่มพื้นที่อื่น ๆ เพิ่มเติม เพื่อค้นหากลุ่มเป้าหมายในการฉีดวัคซีนให้ประชาชนได้รับวัคซีนอย่างทั่วถึง ช่วยสร้างภูมิคุ้มกันหมู่ ลดอัตราการเจ็บป่วยรุนแรงและเสียชีวิต
สําหรับสถานการณ์การแพร่ระบาดของโควิด-19 ประจําวันว่า พบผู้ป่วยรายใหม่ (รักษาตัวใน รพ.) จํานวน 2,125 ราย จําแนกเป็น เป็นผู้ป่วยในประเทศ ทั้งหมด 2,125 ราย ไม่มีผู้ป่วยมาจากต่างประเทศ ผู้ป่วยสะสม 2,339,533 ราย (ตั้งแต่ 1 มกราคม 2565) หายป่วยกลับบ้าน 2,501 ราย หายป่วยสะสม 2,341,102 ราย (ตั้งแต่ 1 มกราคม 2565) ผู้ป่วยกําลังรักษา 22,341 ราย เสียชีวิต 18 ราย จํานวนผู้ป่วยปอดอักเสบ รักษาตัวอยู่ในโรงพยาบาล 803 ราย
........................
รัฐบาลไทย-ข่าวทำเนียบรัฐบาล-สมาคมสถาบันการเงินของรัฐจัดประชุมคณะกรรมการ ครั้งที่ 4/2565 พร้อมประสานความร่วมมือระหว่างสถาบันการเงินสมาชิกตอบสนองนโยบายรัฐ
วันพฤหัสบดีที่ 7 กรกฎาคม 2565
สมาคมสถาบันการเงินของรัฐจัดประชุมคณะกรรมการ ครั้งที่ 4/2565 พร้อมประสานความร่วมมือระหว่างสถาบันการเงินสมาชิกตอบสนองนโยบายรัฐ
กรรมการผู้จัดการ ธนาคารอาคารสงเคราะห์ (ธอส.) ในฐานะประธานกรรมการสมาคมสถาบันการเงินของรัฐ (The Government Financial Institutions Association : GFA) เป็นประธานในการประชุมคณะกรรมการสมาคม ครั้งที่ 4/2565 เมื่อวันที่ 6 กรกฎาคม 2565
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) ในฐานะประธานกรรมการสมาคมสถาบันการเงินของรัฐ (The Government Financial Institutions Association : GFA) ทําหน้าที่ประธานในการประชุมคณะกรรมการสมาคม ครั้งที่ 4/2565 เมื่อวันที่ 6 กรกฎาคม 2565 โดยมีกรรมการสมาคม ผู้บริหารระดับสูงจากสถาบันการเงินของรัฐ ผู้แทนจากสํานักงานคณะกรรมการนโยบายรัฐวิสาหกิจ และผู้แทนจากสํานักงานเศรษฐกิจการคลัง เข้าร่วมประชุม โดยมีการพิจารณาหารือวาระสําคัญ ได้แก่ การให้ความเห็นชอบแนวทางการบูรณาการความร่วมมือระหว่างสมาคมสถาบันการเงินของรัฐและสถาบันการเงินของรัฐ ผ่านคณะอนุกรรมการครอบคลุมงานหลักทั้ง 6 ด้าน ได้แก่ ด้านตรวจสอบ ด้านกํากับการปฏิบัติงาน ด้านสอบทานสินเชื่อ ด้านความเสี่ยง ด้านเทคโนโลยีสารสนเทศ และด้านพัฒนาบุคลากร เพื่อให้สามารถดําเนินการตามนโยบายกระทรวงการคลังได้อย่างมีประสิทธิภาพ พร้อมทั้งได้อนุมัติให้จัดตั้งคณะอนุกรรมการด้านการเงินและบัญชีเพิ่มอีก 1 คณะ เพื่อให้การบูรณาการความร่วมมือครอบคลุมถึงการขับเคลื่อนภารกิจสําคัญด้านการเงินและบัญชีร่วมกันของสถาบันการเงินของรัฐให้มีประสิทธิภาพมากยิ่งขึ้น นอกจากนี้ที่ประชุมได้รับทราบและยินดีให้การสนับสนุนแนวทางการจัดทําภูมิทัศน์ใหม่ภาคการเงินไทย (Financial Landscape) ภายใต้แนวคิดความยั่งยืนด้านสิ่งแวดล้อม (Thailand Taxonomy) ตามนโยบายของธนาคารแห่งประเทศไทย (ธปท.) พร้อมจัดส่งผู้แทนของสถาบันการเงินเฉพาะกิจเข้าร่วมเป็นคณะทํางานในโครงการดังกล่าว
สําหรับการประชุมคณะกรรมการสมาคมสถาบันการเงินของรัฐครั้งนี้ มีธนาคารออมสินเป็นเจ้าภาพในการจัดประชุม ซึ่งเป็นการจัดประชุม On Site ครั้งแรกภายหลังจากสถานการณ์ Covid-19 ผ่อนคลายลง โดยยังคงคํานึงถึงความปลอดภัยทางสาธารณสุขโดยเว้นระยะห่างและสวมหน้ากากอนามัยตลอดการประชุม ซึ่งจัดขึ้น ณ ห้องประชุมกําแพงเพชร ชั้น 11 อาคาร 4ธนาคารออมสิน สํานักงานใหญ่
รัฐบาลไทย-ข่าวทำเนียบรัฐบาล-ครม.เห็นชอบไทยเข้าร่วมปฏิญญากลาสโกว์ของผู้นำด้านป่าไม้และการใช้ประโยชน์ที่ดิน ช่วยสร้างบทบาทและภาพลักษณ์ของประเทศด้านการอนุรักษ์และการใช้ประโยชน์ทรัพยากรป่าไม้และที่ดินอย่างยั่งยืน
วันอังคารที่ 12 เมษายน 2565
ครม.เห็นชอบไทยเข้าร่วมปฏิญญากลาสโกว์ของผู้นําด้านป่าไม้และการใช้ประโยชน์ที่ดิน ช่วยสร้างบทบาทและภาพลักษณ์ของประเทศด้านการอนุรักษ์และการใช้ประโยชน์ทรัพยากรป่าไม้และที่ดินอย่างยั่งยืน
ครม.เห็นชอบไทยเข้าร่วมปฏิญญากลาสโกว์ของผู้นําด้านป่าไม้และการใช้ประโยชน์ที่ดิน ช่วยสร้างบทบาทและภาพลักษณ์ของประเทศด้านการอนุรักษ์และการใช้ประโยชน์ทรัพยากรป่าไม้และที่ดินอย่างยั่งยืนในเวทีระหว่างประเทศ
วันที่ 12 เมษายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) เห็นชอบให้ประเทศไทยเข้าร่วมปฏิญญากลาสโกว์ของผู้นําด้านป่าไม้และการใช้ประโยชน์ที่ดิน และมอบหมายให้รัฐมนตรีว่าการกระทรวงทรัพยากรธรรมชาติและสิ่งแวดล้อมเป็นผู้ลงนามในหนังสือแจ้งยืนยันการเข้าร่วมปฏิญญาฯเพื่อนําส่งให้สหราชอาณาจักรต่อไป โดยปฏิญญากลาสโกว์มีวัตถุประสงค์ ในการเน้นย้ําถึงความสําคัญของการจัดการป่าไม้ ความหลากหลายทางชีวภาพและการใช้ประโยชน์ที่ดินอย่างยั่งยืน รวมทั้งแสดงความมุ่งมั่นที่จะดําเนินการเพื่อลดการสูญเสียป่าไม้และความเสื่อมโทรมของที่ดินภายในปีค.ศ. 2030 ตลอดจนเปลี่ยนผ่านสู่การใช้ประโยชน์ที่ดินอย่างยั่งยืน
ทั้งนี้มีประเด็นสําคัญประกอบด้วย การอนุรักษ์ป่าไม้และระบบนิเวศบนบก เพื่อเร่งให้เกิดการฟื้นฟูป่าไม้และระบบนิเวศ, สนับสนุนนโยบายการค้าและการพัฒนาที่เชื่อมโยงกับการผลิตและการบริโภคที่ยั่งยืน, การสร้างภูมิคุ้มกันให้กับชุมชนท้องถิ่น พัฒนาการเกษตรให้ยั่งยืนและมีผลกําไร เสริมสร้างการรับรู้คุณค่าของผืนป่า ตระหนักถึงสิทธิของชนพื้นเมืองดั้งเดิมและชุมชนท้องถิ่นโดยสอดคล้องกับกฎหมายภายในและตราสารระหว่างประเทศที่เกี่ยวข้อง, ดําเนินการหรือปรับเปลี่ยนนโยบายการเกษตรยั่งยืนและความมั่นคงด้านอาหาร เพื่อกระตุ้นให้เกิดการเกษตรที่ยั่งยืนส่งเสริมความมั่นคงด้านอาหารและเกิดประโยชน์ต่อสิ่งแวดล้อม, สนับสนุนด้านการเงินเพื่อการเกษตรและการจัดการป่าไม้ที่ยั่งยืน และการอํานวยความสะดวกให้เกิดเงินทุนหมุนเวียนให้สอดคล้องกับเป้าหมายการฟื้นฟูพื้นที่ป่าและที่ดินจากความเสื่อมโทรม
น.ส.ไตรศุลีกล่าวว่า กระทรวงทรัพยากรธรรมชาติและสิ่งแวดล้อม แจ้งว่า การเข้าร่วมปฏิญญาฯครั้งนี้ จะเป็นการสนับสนุนการดําเนินงานของประเทศไทยตามยุทธศาสตร์ชาติ 20 ปี ในการเพิ่มพื้นที่ป่าไม้ให้ได้ร้อยละ 55 และเป้าหมายด้านการเปลี่ยนแปลงสภาพภูมิอากาศในการบรรลุความเป็นกลางทางคาร์บอนภายในปี ค.ศ.2050 และมุ่งสู่การปล่อยก๊าซเรือนกระจกสุทธิเป็นศูนย์ภายในปีค.ศ.2065 ตามที่นายกรัฐมนตรีได้กล่าวถ้อยแถลงของประเทศไทยในการประชุมสุดยอดผู้นําโลก(World Leaders Summit) ของCOP26 เมื่อวันที่ 1-2 พฤศจิกายน 2564 ณ เมืองกลาสโกว์ สหราชอาณาจักร รวมถึงเป็นการสร้างบทบาทและภาพลักษณ์ของประเทศไทยด้านการอนุรักษ์และการใช้ประโยชน์ทรัพยากรป่าไม้และที่ดินอย่างยั่งยืนในเวทีระหว่างประเทศ
ทั้งนี้นายบอริส จอห์นสัน นายกรัฐมนตรีสหราชอาณาจักร ในฐานะประธานการประชุมCOP26 ได้มีหนังสือถึงนายกรัฐมนตรีของไทยเพื่อเชิญให้ประเทศไทยเข้าร่วมปฏิญญากลาสโกว์ เมื่อวันที่ 12 ตุลาคม 2564 ซึ่งใกล้กับวันที่จะมีการประชุมCOP26 คือวันที 29 ตุลาคม-12 พฤศจิกายน 2564 จึงทําให้ประเทศไทยไม่สามารถเข้าร่วมปฏิญญาฯได้ทันในช่วงที่มีการประชุมCOP26 เนื่องจากการเข้าร่วมจะต้องผ่านการพิจารณาของคณะกรรมการและหน่วยงานที่เกี่ยวข้องก่อนเสนอครม.เพื่อเห็นชอบ โดยปัจจุบันมีประเทศสมาชิกประกาศเข้าร่วมปฏิญญาแล้ว 143 ประเทศ จากทั้งหมด 197 ประเทศ เหลืออีก 54 ประเทศ
รัฐบาลไทย-ข่าวทำเนียบรัฐบาล-นายกฯ ยินดีที่ “Soft Power” ไทยเป็นที่นิยมอย่างต่อเนื่อง เพิ่มมูลค่าทางเศรษฐกิจ ทีมไทยแลนด์ร่วมงานตลาดภาพยนตร์และโทรทัศน์นานาชาติฮ่องกง ประจำปี 2565
วันอังคารที่ 15 มีนาคม 2565
นายกฯ ยินดีที่ “Soft Power” ไทยเป็นที่นิยมอย่างต่อเนื่อง เพิ่มมูลค่าทางเศรษฐกิจ ทีมไทยแลนด์ร่วมงานตลาดภาพยนตร์และโทรทัศน์นานาชาติฮ่องกง ประจําปี 2565
นายกฯ ยินดีที่ “Soft Power” ไทยเป็นที่นิยมอย่างต่อเนื่อง เพิ่มมูลค่าทางเศรษฐกิจ ทีมไทยแลนด์ร่วมงานตลาดภาพยนตร์และโทรทัศน์นานาชาติฮ่องกง ประจําปี 2565
วันที่ 15 มีนาคม 2565 นายธนกร วังบุญคงชนะ โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีต่อกระแสความนิยมวัฒนธรรมไทยในต่างประเทศที่โดดเด่นมากขึ้นแม้อยู่ในช่วงสถานการณ์โควิด-19 ทั้งจากรายการโทรทัศน์ งานดนตรี เทศกาลอาหาร นิทรรศการแสดงสินค้าและบริการ รวมถึงสื่อออนไลน์ต่าง ๆ อาทิ ภาพยนตร์ ละคร ซีรี่ส์ เพลง และโฆษณา ซึ่งได้รับความสนใจและผลตอบรับจากผู้ชมชาวต่างชาติอย่างล้นหลามโดยเฉพาะในภูมิภาคเอเชียซึ่งเป็นตลาดส่งออกความบันเทิงหลักของไทย ทําให้อุตสาหกรรมภาพยนตร์และวีดิทัศน์เป็นหนึ่งในหมุดหมายสําคัญที่รัฐบาลเร่งผลักดันเป็นสินค้าหลักในการส่งออกสู่ตลาดสากล
โฆษกประจําสํานักนายกรัฐมนตรีกล่าวว่า จากวิสัยทัศน์ของนายกฯ ที่สนับสนุนการใช้ “Soft Power” นําเสนออัตลักษณ์ไทยสู่สายตาชาวโลก ผสมผสานนโยบายพัฒนาขีดความสามารถด้านการแข่งขันและแนวคิดเศรษฐกิจใหม่ BCG (Bio-Circular-Green) เป็นโจทย์ให้กระทรวงวัฒนธรรมสานต่อแนวทางเพื่อพัฒนาความยั่งยืนทางเศรษฐกิจ โดยได้จัดงานแสดงและจําหน่ายผลิตภัณฑ์วัฒนธรรมชุมชนไทย ‘CCPOT (Community Cultural Product of Thailand) GRAND EXPOSITION’ ขึ้นระหว่างวันที่ 16-20 กุมภาพันธ์ 2565 ที่ผ่านมา ณ ศูนย์การค้าสยามพารากอน ซึ่งประสบความสําเร็จในการขยายตลาดผลิตภัณฑ์ทางวัฒนธรรมไทยทั้งในและต่างประเทศ สร้างมูลค่าทางเศรษฐกิจแล้วกว่า 600 ล้านบาท
ในการนี้ รัฐบาลได้ขยายผล ต่อยอดศักยภาพสื่อบันเทิงฝีมือคนไทยสู่ตลาดนานาชาติ โดยทีมประเทศไทยจะเข้าร่วมงานตลาดภาพยนตร์และโทรทัศน์นานาชาติฮ่องกง ประจําปี 2565 (Hong Kong International Film & TV Market (FILMART) 2022) ภายใต้ชื่อ "Content Thailand" ณ เขตบริหารพิเศษฮ่องกงแห่งสาธารณรัฐประชาชนจีน ระหว่างวันที่ 14 - 17 มีนาคม 2565 ถือเป็นตลาดซื้อขายภาพยนตร์และสื่อขนาดใหญ่ในภูมิภาคเอเชีย เป็นโอกาสสร้างความเชื่อมั่นให้ผู้ประกอบการในตลาดสื่อและภาพยนตร์ไทยจากสถานการณ์โควิด-19 ซึ่งในงานนี้ รัฐบาลไทยมุ่งหวังขยายเครือข่ายทางธุรกิจแก่ผู้ประกอบการให้มีคู่ค้าหรือผู้ร่วมทุนผลิตเนื้อหารายใหม่ ๆ รวมถึงสร้างโอกาส สร้างรายได้ ในอุตสาหกรรมภาพยนตร์ดิจิทัลคอนเทนต์ไทย
“นายกรัฐมนตรีชื่นชมการบูรณาการนโยบายเศรษฐกิจใหม่เข้ากับแผนงานด้านวัฒนธรรมได้อย่างเป็นรูปธรรม นอกจากเป็นการดําเนินงานตามเป้าหมายด้านการขับเคลื่อนยุทธศาสตร์การส่งเสริมอุตสาหกรรมภาพยนตร์และวีดิทัศน์ไทยให้มีการพัฒนาอย่างสร้างสรรค์แล้ว ยังถือเป็นก้าวสําคัญของการสร้างมูลค่าเพิ่มต่อเศรษฐกิจฐานราก พลิกฟื้นชุมชน รวมถึงเป็นโอกาสสําคัญเพื่อเสริมศักยภาพคนไทยเตรียมพร้อมสู่การส่งออกวัฒนธรรมในอนาคต และในโอกาสนี้ นายกรัฐมนตรีให้กําลังใจทุกหน่วยงานที่เกี่ยวข้อง ซึ่งได้ทุ่มเทนําเสนอวัฒนธรรมและค่านิยมอันดีงาม มีเอกลักษณ์ของไทย เพื่อประโยชน์คนไทย และเพื่อเศรษฐกิจไทย ในประชาคมโลกต่อไป” นายธนกรฯ กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ยินดีโครงการคนละครึ่ง เฟส 4 กระตุ้น - ขับเคลื่อนเศรษฐกิจต่อเนื่อง หลังผ่านไป 2 เดือน เม็ดเงินในระบบสะพัดแล้วกว่า 6.4 หมื่นล้านบาท
วันเสาร์ที่ 2 เมษายน 2565
โฆษกรัฐบาลเผย “นายกฯ” ยินดีโครงการคนละครึ่ง เฟส 4 กระตุ้น - ขับเคลื่อนเศรษฐกิจต่อเนื่อง หลังผ่านไป 2 เดือน เม็ดเงินในระบบสะพัดแล้วกว่า 6.4 หมื่นล้านบาท
โฆษกรัฐบาลเผย “นายกฯ” ยินดีโครงการคนละครึ่ง เฟส 4 กระตุ้น - ขับเคลื่อนเศรษฐกิจต่อเนื่อง หลังผ่านไป 2 เดือน เม็ดเงินในระบบสะพัดแล้วกว่า 6.4 หมื่นล้านบาท โดยใช้จ่ายได้ถึงสิ้นเดือนเมษายน นี้
วันที่ 2 เมษายน 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า สําหรับความคืบหน้าโครงการคนละครึ่ง ระยะที่ 4 โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 4 และโครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 2 ได้เปิดให้ประชาชนใช้จ่ายเมื่อวันที่ 1 กุมภาพันธ์ 2565 ที่ผ่านมา ความคืบหน้าการใช้จ่ายล่าสุดหลังจากผ่านไป 2 เดือนแล้ว (ข้อมูล วันที่ 31 มีนาคม 2565) ผู้ใช้สิทธิ สะสม รวม 40.9 ล้านคน ยอดใช้จ่าย สะสม รวม 64,471.08 ล้านบาท แบ่งเป็น 1) โครงการคนละครึ่ง ระยะที่ 4 มีผู้ใช้สิทธิสะสม 26.26 ล้านคน ยอดใช้จ่ายสะสม 58,715.2 ล้านบาท แบ่งเป็นส่วนที่ประชาชนจ่ายสะสม 29,879.3 ล้านบาท และรัฐร่วมจ่ายสะสม 28,836.0 ล้านบาท 2) โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 4 มีผู้ใช้สิทธิสะสม 13.36 ล้านคน ยอดใช้จ่ายสะสม 5,282.76 ล้านบาท และ 3) โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 2 มีผู้ใช้สิทธิสะสม 1.28 ล้านคน ยอดใช้จ่ายสะสม 473.12 ล้านบาท
โฆษกประจําสํานักนายกรัฐมนตรี กล่าวเพิ่มเติมถึงโครงการคนละครึ่ง เฟส 4 ว่า เป็นไปตามนโยบายของ พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีวัตถุประสงค์ชัดเจนเพื่อฟื้นฟูเศรษฐกิจจนถึงระดับฐานรากอย่างต่อเนื่อง ให้ผู้ประกอบการรายย่อยทุกระดับมีรายได้จากการขายสินค้าและบริการ และเป็นการลดภาระค่าใช้จ่ายในชีวิตประจําวันให้กับประชาชน ควบคู่ไปกับมาตรการต่างๆ ที่รัฐบาลได้น้ํามาใช้เพื่อช่วยเหลือประชาชนที่ได้รับผลกระทบและความเดือดร้อนจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) รวมถึงจากสถานการณ์ความขัดแย้งยูเครน-รัสเซีย เพื่อทําให้เศรษฐกิจของประเทศเดินหน้าต่อไปได้ ทั้งมาตรการด้านพลังงานและเชื้อเพลิง ค่าครองชีพ การขนส่ง แรงงานและนายจ้าง เป็นต้น
“นายกฯ ย้ําให้ทุกกระทรวงและทุกหน่วยงานทํางานอย่างหนัก ในการช่วยเหลือแบ่งเบาภาระค่าครองชีพ แก้ปัญหาหนี้สินภาคประชาชนให้ได้มากที่สุด โดยโครงการคนละครึ่ง เป็นอีกหนึ่งโครงการที่มีวัตถุประสงค์เพื่อฟื้นฟูและกระตุ้นเศรษฐกิจจนถึงระดับฐานราก สามารถลดภาระค่าครองชีพประจําวันของประชาชนได้เห็นผล ทั้งนี้ ประชาชนสามารถใช้จ่ายได้อีก 1 เดือน จนถึงวันที่ 30 เมษายน 2565 ซึ่งกระทรวงการคลังคาดว่าเมื่อสิ้นสุดโครงการจะสามารถสร้างเม็ดเงินในระบบสะพัดได้กว่า 7 หมื่นล้านบาท” นายธนกร กล่าว
รัฐบาลไทย-ข่าวทำเนียบรัฐบาล-สธ. ย้ำ 4 มาตรการ VUCA ลดความเสี่ยงโควิด 19 ช่วงปีใหม่
วันพฤหัสบดีที่ 30 ธันวาคม 2564
สธ. ย้ํา 4 มาตรการ VUCA ลดความเสี่ยงโควิด 19 ช่วงปีใหม่
กระทรวงสาธารณสุข ย้ําประชาชนปฏิบัติตามมาตรการ VUCA ช่วยลดความเสี่ยงโควิด 19 ช่วงเทศกาลปีใหม่ หากทุกภาคส่วนร่วมมือ ผู้ติดเชื้ออาจต่ํากว่าที่คาดการณ์ไว้ พร้อมร่วมกับกระทรวงคมนาคม จัดบริการตรวจ ATK สถานีหมอชิตและหัวลําโพง และสถานีขนส่งในภูมิลําเนา
กระทรวงสาธารณสุข ย้ําประชาชนปฏิบัติตามมาตรการVUCA ช่วยลดความเสี่ยงโควิด 19 ช่วงเทศกาลปีใหม่ หากทุกภาคส่วนร่วมมือ ผู้ติดเชื้ออาจต่ํากว่าที่คาดการณ์ไว้ พร้อมร่วมกับกระทรวงคมนาคม จัดบริการตรวจ ATK สถานีหมอชิตและหัวลําโพง และสถานีขนส่งในภูมิลําเนาช่วงเดินทางกลับ
วันนี้ (30 ธันวาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์เฉวตสรร นามวาท ผู้อํานวยการกองควบคุมโรคและภัยสุขภาพในสภาวะฉุกเฉิน และนายแพทย์ทวีทรัพย์ ศิรประภาศิริ นายแพทย์ทรงคุณวุฒิ กรมควบคุมโรค ร่วมแถลงสถานการณ์โควิด 19 และข้อแนะนําในการปฎิบัติตัวห่างไกลโอมิครอน โดยนพ.ทวีทรัพย์ กล่าวว่า ช่วง 2 ปีที่ผ่านมาคนไทยร่วมมือร่วมใจสู้โควิดจนสามารถควบคุมการระบาดของโรคได้ และขณะนี้มีการติดเชื้อรายใหม่น้อยกว่า 3 พันรายต่อวันเสียชีวิตน้อยกว่า 20 รายต่อวัน สําหรับช่วงเทศกาลปีใหม่นี้หากไม่อยากเห็นภาพการติดเชื้อรายใหม่สูง 2-3 หมื่นรายซึ่งอาจทําให้กระทบกับระบบสาธารณสุข ขอเน้นย้ําความร่วมมือให้ทุกภาคส่วนปฏิบัติตามแนวทางป้องกันควบคุมโรคด้วยมาตรการVUCA ได้แก่ V วัคซีน โดยผู้ที่ยังไม่ได้รับวัคซีนขอให้เข้ารับการฉีดวัคซีนและผู้ที่ได้รับวัคซีน 2 เข็มและครบตามเวลาที่กําหนด ให้ไปรับวัคซีนเข็มกระตุ้น, U ป้องกันตนเองสูงสุดตลอดเวลา โดยเฉพาะเว้นระยะห่าง ล้างมือ สวมหน้ากาก โดยสวมอย่างถูกวิธีทั้งหน้ากากผ้าและหน้ากากอนามัย จะสามารถป้องกันได้ทุกสายพันธุ์ ป้องกันติดเชื้อ และป่วยหนักได้, C COVID Safe Living ใช้ชีวิตอย่างปลอดภัย หลีกเลี่ยงจัดกิจกรรมเสี่ยงรวมถึง สถานที่ต่างๆ ต้องมีมาตรการป้องกัน เพื่อให้ทุกคนใช้ชีวิตได้อย่างปลอดภัยในสถานการณ์โควิด และ A ตรวจ ATK กรณีที่มีความเสี่ยงต่อการรับเชื้อ หากได้รับการวินิจฉัยโดยเร็วและแยกกักตัวเข้ารับการรักษา จะช่วยป้องกันการแพร่ระบาดได้
“ขอเน้นย้ําสําหรับเทศกาลปีใหม่ขอให้ประชาชนป้องกันตนเองตลอดเวลา ดําเนินชีวิตปลอดภัย และตรวจATK เมื่อสงสัย ซึ่งกระทรวงสาธารณสุขได้ร่วมกับกระทรวงคมนาคมจัดบริการตรวจคัดกรองโควิด ที่สถานีหมอชิตและหัวลําโพง และสถานีขนส่งในภูมิลําเนาช่วงเดินทางกลับ เพื่อให้ประชาชนฉลองปีใหม่และเดินทางกลับอย่างปลอดภัย” นพ.ทวีทรัพย์กล่าว
ด้านนายแพทย์เฉวตสรร กล่าวว่า สถานการณ์ประเทศไทยวันนี้มีผู้ติดเชื้อรายใหม่ 3,037 ราย จํานวนผู้ป่วยปอดอักเสบและใส่ท่อช่วยหายใจลดลงต่อเนื่อง ผู้เสียชีวิต 25 ราย ทั้งหมดเป็นผู้สูงอายุและโรคเรื้อรัง ส่วนข้อมูลการฉีดวัคซีนล่าสุด เพิ่มขึ้น 455,208 โดส สะสม 103.89 ล้านโดส เป็นเข็มแรก 51.2 ล้านโดส ครอบคลุมร้อยละ 71.1 ของประชากร ทั้งนี้หากประชาชนเข้มข้นในการปฏิบัติตามมาตรการ ลดความเสี่ยงทุกกิจกรรม การติดเชื้อหลังปีใหม่อาจต่ํากว่าที่คาดประมาณไว้ ส่วนการติดเชื้อสายพันธุ์โอมิครอน ขณะนี้มีข้อมูลล่าสุด พบ 934 ราย ส่วนการเดินทางทางเข้าประเทศยังสูงต่อเนื่อง ในเดือนธันวาคม มีผู้เดินทางแล้ว 2.7 แสนราย สูงเป็น 2 เท่าของเดือนพฤศจิกายน โดยผู้เดินทางในระบบ Test&Go ในเดือนพฤศจิกายนพบผู้ติดเชื้อ 83 ราย หรือร้อยละ 0.08 ส่วนเดือนธันวาคม พบติดเชื้อ 730 ราย คิดเป็นร้อยละ 0.32 เพิ่มขึ้นถึง 4 เท่า ส่วนระบบแซนด์บ็อกซ์และกักตัวก็พบอัตราการติดเชื้อสูงขึ้นเช่นกัน
*********************************** 30 ธันวาคม 2564
รัฐบาลไทย-ข่าวทำเนียบรัฐบาล-​"ปืนใหญ่โบราณ สืบสานเอกลักษณ์ พิทักษ์ความเป็นไทย"
วันจันทร์ที่ 4 กรกฎาคม 2565
​"ปืนใหญ่โบราณ สืบสานเอกลักษณ์ พิทักษ์ความเป็นไทย"
สํานักงานปลัดกระทรวงกลาโหม ร่วมกับ กรมศิลปากร เข้าดําเนินการปรับปรุงปืนใหญ่ ณ พิพิธภัณฑ์กลางแจ้งส่วนจัดแสดงปืนใหญ่โบราณหน้าอาคารศาลาว่าการกลาโหม ซึ่งเป็นมรดกทางประวัติศาสตร์ที่สําคัญของชาติ ที่ตั้งอยู่เคียงคู่พระบรมมหาราชวังมาอย่างยาวนาน
รัฐบาลไทย-ข่าวทำเนียบรัฐบาล-SME D Bank คว้า “AAA(tha)” จากฟิทช์ เรทติ้งส์ สูงสุดในประเทศ 9 ปีซ้อน ชี้มีบทบาทสำคัญช่วยพยุงเศรษฐกิจ ผ่านการเติมทุนหนุนเอสเอ็มอีรับมือโควิด-19
วันอังคารที่ 2 พฤศจิกายน 2564
SME D Bank คว้า “AAA(tha)” จากฟิทช์ เรทติ้งส์ สูงสุดในประเทศ 9 ปีซ้อน ชี้มีบทบาทสําคัญช่วยพยุงเศรษฐกิจ ผ่านการเติมทุนหนุนเอสเอ็มอีรับมือโควิด-19
SME D Bank ได้รับจัดอันดับเครดิตจาก ฟิทช์ เรทติ้งส์ (ประเทศไทย) ประจําปี 2564 ระดับ “AAA(tha)” และคงอันดับเครดิตระยะสั้น "F1+(tha)" นับเป็นอันดับเครดิตสูงสุดภายในประเทศ ต่อเนื่อง 9 ปีซ้อน
SME D Bank ได้รับจัดอันดับเครดิตจาก ฟิทช์ เรทติ้งส์ (ประเทศไทย) ประจําปี 2564 ระดับ “AAA(tha)” และคงอันดับเครดิตระยะสั้น "F1+(tha)" นับเป็นอันดับเครดิตสูงสุดภายในประเทศ ต่อเนื่อง 9 ปีซ้อน สะท้อนความมีเสถียรภาพ และมีบทบาทสําคัญช่วยพยุงเศรษฐกิจ ผ่านการเติมทุนเสริมสภาพคล่อง หนุนเอสเอ็มอีสามารถรับมือกับสถานการณ์โควิด-19 ได้เป็นอย่างดี
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า บริษัท ฟิทช์ เรทติ้งส์ (ประเทศไทย) จํากัด ได้ประกาศผลการจัดเครดิตของ SME D Bank ประจําปี 2564 โดยให้คงอันดับภายในประเทศอยู่ที่ “AAA(tha)” แนวโน้มอันดับเครดิตมีเสถียรภาพ นับเป็นอันดับสูงที่สุดสําหรับอันดับเครดิตภายในประเทศ และคงอันดับเครดิตระยะสั้นที่ “F1+(tha)” ต่อเนื่องเป็นปีที่ 9 (ปี 2556-2564) สะท้อนมุมมองของฟิทช์ ว่า มีความเป็นไปได้สูงที่ SME D Bank จะได้รับการสนับสนุนจากรัฐบาลในกรณีที่มีความจําเป็น อีกทั้ง SME D Bank มีบทบาทสําคัญด้านการสนับสนุนผู้ประกอบการเอสเอ็มอีที่ไม่สามารถเข้าถึงบริการสินเชื่อเต็มรูปแบบจากธนาคารพาณิชย์ได้
นอกจากนี้ ฟิทช์ยังมองว่า สถานะของ SME D Bank มีความเข้มแข็ง เพราะก่อตั้งขึ้นภายใต้พระราชบัญญัติเฉพาะเพื่อสนับสนุนนโยบายรัฐบาล โดยกระทรวงการคลังเป็นผู้ถือหุ้นถึง 99.4% และที่สําคัญ ในสภาวะเศรษฐกิจอ่อนแอในปัจจุบัน SME D Bank ได้แสดงบทบาทในการช่วยพยุงเศรษฐกิจ ผ่านการเติมทุนเพิ่มสภาพคล่อง ผ่านบริการสินเชื่อต่างๆ ช่วยให้เอสเอ็มอีสามารถรับมือจากผลกระทบของการระบาดอย่างรุนแรงของโควิด-19
ทั้งนี้ จากสถานการณ์โควิด-19 ที่ผ่านมา SME D Bank ทําหน้าที่เป็นเครื่องมือของรัฐบาล ให้การช่วยเหลือเอสเอ็มอีอย่างต่อเนื่อง ผ่านมาตรการเติม “ความรู้คู่ทุน” สนับสนุนสินเชื่ออัตราดอกเบี้ยพิเศษ ช่วยเสริมสภาพคล่อง รักษาการจ้างงาน เช่น “สินเชื่อรายเล็ก Extra Cash” ครอบคลุมช่วยเหลือทุกกลุ่มธุรกิจที่ได้รับผลกระทบจากโควิด-19 ทั้งทางตรง และทางอ้อม อัตราดอกเบี้ย 3% ต่อปี ใน 2 ปีแรก ไม่ต้องมีหลักทรัพย์ค้ําประกัน ผ่อนนาน 10 ปี ปลอดชําระคืนเงินต้น (Grace Period) สูงสุดไม่เกิน 2 ปี และ “สินเชื่อเพื่อยกระดับเศรษฐกิจชุมชน” นิติบุคคล อัตราดอกเบี้ยเริ่มต้นเพียง 2.875%ต่อปี นาน 3 ปีแรก ผ่อนนาน 10 ปี ปลอดชําระคืนเงินต้น (Grace Period) สูงสุดไม่เกิน 2 ปี เป็นต้น ควบคู่กับมีมาตรการเติมความรู้เพิ่มศักยภาพ ยกระดับธุรกิจ ขยายตลาดใหม่ โดยเฉพาะผ่านอีคอมเมิร์ซ ซึ่งได้รับความนิยมอย่างสูง ช่วยให้เอสเอ็มอีเพิ่มรายได้ และสามารถปรับตัวก้าวผ่านวิกฤตโควิด-19 ไปได้ด้วยดี
รัฐบาลไทย-ข่าวทำเนียบรัฐบาล-​ชวนพุทธศาสนิกชนร่วมกิจกรรมวันอาสาฬหบูชาและเข้าพรรษา
วันศุกร์ที่ 8 กรกฎาคม 2565
​ชวนพุทธศาสนิกชนร่วมกิจกรรมวันอาสาฬหบูชาและเข้าพรรษา
วันศุกร์ที่ 8 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเชิญชวนพุทธศาสนิกชนร่วมกิจกรรมส่งเสริมพระพุทธศาสนาเนื่องในเทศกาลวันอาสาฬหบูชาและวันเข้าพรรษาตั้งแต่วันนี้(8ก.ค.) – 14 ก.ค.2565 เพื่อปฏิบัติธรรม รักษาศีล ลดละเลิกอบายมุข สืบทอดพระพุทธศาสนา โดยในส่วนกลาง มีพิธีเจริญพระพุทธมนต์ ตักบาตรพระสงฆ์ และถวายเทียนพรรษาแก่พระอาราม 10 วัดในวันที่ 11 ก.ค. ส่วนภูมิภาคมีกิจกรรมสืบสานเทศกาลประเพณี เช่น พิธีหล่อเทียนพรรษา ถวายเทียนพรรษา ถวายผ้าอาบน้ําฝน พิธีเวียนเทียน สักการะพระบรมสารีริกธาตุ ทั้งรูปแบบ on site และ online นอกจากนี้ ยังมีการนําเสนอวิดีโอแอนิเมชัน “วันอาสาฬหบูชาและวันเข้าพรรษา” และกิจกรรมธรรมะออนไลน์ทางเว็บไซต์ วันสําคัญทางพระพุทธศาสนา.com ให้ประชาชนร่วมกิจกรรมได้ตลอดทั้งพรรษา
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครม. เคาะ “ชอปดีมีคืน – คนละครึ่ง เฟส 4” กระตุ้นกำลังซื้อภายในประเทศ
วันพุธที่ 22 ธันวาคม 2564
ครม. เคาะ “ชอปดีมีคืน – คนละครึ่ง เฟส 4” กระตุ้นกําลังซื้อภายในประเทศ
.....
ที่ประชุม ครม. (21 ธ.ค.) เห็นชอบมาตรการชอปดีมีคืน เพื่อกระตุ้นเศรษฐกิจในปี 65 โดยกําหนดให้ผู้มีเงินได้ซึ่งมีหน้าที่เสียภาษีเงินได้บุคคลธรรมดา แต่ไม่รวมห้างหุ้นส่วนสามัญ หรือคณะบุคคลที่มิใช่นิติบุคคล สามารถนํารายจ่ายการซื้อสินค้าและบริการมาหักลดหย่อนภาษีได้ตามจํานวนที่จ่ายจริง แต่ไม่เกิน 30,000 บาท มีผลตั้งแต่วันที่ 1 ม.ค. - 15 ก.พ. 65
.
ทั้งการซื้อสินค้า บริการ และสินค้าโอทอป แต่ไม่รวมค่าสุรา เบียร์ ไวน์ ยาสูบ ค่าน้ํามันและก๊าซสําหรับเติมยานพาหนะ ค่ารถยนต์ รถจักรยานยนต์ และเรือ ค่าหนังสือ นิตยสาร นิตยสารออนไลน์ ค่าบริการนําเที่ยว ค่าที่พักโรงแรม ค่าน้ําประปา ไฟฟ้า ค่าโทรศัพท์ ค่าบริการอินเทอร์เน็ต และเบี้ยประกันวินาศภัย
.
โดยคาดว่าจะมีเม็ดเงินหมุนเวียนในระบบเศรษฐกิจมากกว่า 42,000 ล้านบาท ส่งผลต่อการขยายตัวทางเศรษฐกิจ 0.12% และส่งเสริมให้ผู้ประกอบการทั่วไป เข้าสู่ระบบภาษีมูลค่าเพิ่ม (VAT) มากขึ้น
.
ขณะเดียวกัน ยังเห็นชอบโครงการคนละครึ่ง เฟส 4 เพื่อช่วยลดภาระค่าครองชีพและกระตุ้นกําลังซื้อประชาชน โดยคาดว่าจะเริ่มโครงการได้ในเดือน มี.ค. – เม.ย. 65 เป็นเวลา 2 เดือน
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-Progress made on various EEC projects
วันอังคารที่ 10 สิงหาคม 2564
Progress made on various EEC projects
Progress made on various EEC projects
August 9, 2021, Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha was reported on the progress of various project implementations under the Eastern Economic Corridor (EEC), gist of which is as follows:
1.Water source acquisition to solve short-term shortage and for long-term sustainability: Up until 2037, 38 water sources development and water resource management projects, worth 52,874.47 million Baht in total, have been and will be implemented. Currently, 9 projects have been completed.
EEC’s desalination project is now in the process of a preliminary study, conducted by the technical committee of the Desalination Development Project. Royal Irrigation Department, the Department of Water Resources, and other concerned agencies were assigned to work together on the development and improvement of Khlong Bang Phai Reservoir (total area of 3,348 rai), and the development of 4 large-scale and high-capacity underground water sources, which could produce up to 4.039 billion cubic meters.
2. As of June 30, 2021, total investment value in the EEC accounts for 1,594,282 million Baht. Megaprojects include 4 public-private partnership (PPP) projects, worth 633,401 million Baht in total.
86% of the construction area of the High-Speed Rail Linked 3 Airport Project has been handed over. The rest will be handed over by September 2021. U-Tapao Airport Master Planning is also in the progress. The Royal Thai Navy has also finalized the design of Runway 2 and related works.
3. PPP contracts with private partners for Laem Chabang Port phase 3 have been finalized, and are being scrutinized by Office of Council of State before being submitted to the cabinet for final approval.
The Eastern Economic Corridor Policy Committee, in its 2/2021 meeting on August 4, 2021, also deliberated the problem related to the overlapping route (Bang Sue- Don Mueang section) of the High-Speed Rail Linked 3 Airport and the Thai-Chinese high-speed railroad. The two projects will use the same civil structures, but construction period and technical standard of both projects are inconsistent. The EEC Policy Committee assigned Ministry of Transport and State Railways of Thailand (SRT) to negotiate with concerned private partners on possible solutions, which may include compensation on condition that additional budget is not required and that the construction plan of both projects are most efficiently implemented.
รัฐบาลไทย-ข่าวทำเนียบรัฐบาล-การรถไฟฟ้าขนส่งมวลชนแห่งประเทศไทย ลงพื้นที่ติดตามการดำเนินงานด้านอาชีวอนามัย และความปลอดภัยในการก่อสร้าง โครงการรถไฟฟ้าสายสีส้ม
วันพุธที่ 3 พฤศจิกายน 2564
การรถไฟฟ้าขนส่งมวลชนแห่งประเทศไทย ลงพื้นที่ติดตามการดําเนินงานด้านอาชีวอนามัย และความปลอดภัยในการก่อสร้าง โครงการรถไฟฟ้าสายสีส้ม
ช่วงศูนย์วัฒนธรรมแห่งประเทศไทย - มีนบุรี (สุวินทวงศ์)  ตลอดจนติดตามปัญหาและอุปสรรคต่างๆ ในการปฏิบัติงาน
สํานักงานความปลอดภัย อาชีวอนามัย และสภาพแวดล้อมในการทํางาน การรถไฟฟ้าขนส่งมวลชนแห่งประเทศไทย (สปอ.รฟม.) กระทรวงคมนาคม ลงพื้นที่ติดตามผลการดําเนินงานด้านอาชีวอนามัย และความปลอดภัยในการก่อสร้างโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) ตลอดจนติดตามปัญหาและอุปสรรคต่างๆ ในการปฏิบัติงาน ณ พื้นที่ก่อสร้าง สถานี รฟม. สถานีรามคําแหง สถานีแยกลําสาลี สถานีสัมมากร สถานีมีนบุรี และอาคารจอดแล้วจร (Park&Ride) โดย สปอ.รฟม ได้เน้นย้ําให้เจ้าหน้าที่ผู้ปฏิบัติงานทุกคนปฏิบัติตามมาตรการความปลอดภัยในการทํางานบนที่สูงและพื้นที่อับอากาศอย่างเคร่งครัด เพื่อความปลอดภัยแก่ตนเอง คนรอบข้างรวมถึงผู้สัญจรโดยรอบเป็นสําคัญ รวมถึงตรวจสอบอุปกรณ์ในการปฏิบัติงานให้มีความพร้อมและปลอดภัยอยู่เสมอ เพื่อป้องกันอุบัติเหตุที่ไม่พึงประสงค์ ทั้งนี้ เพื่อให้สอดคล้องตามประกาศ “ปฏิญญาว่าด้วยความปลอดภัยในการก่อสร้างโครงการระบบรถไฟฟ้าขนส่งมวลชน Zero Fatal Accident” ณ วันที่ 4 พฤษภาคม 2561 สามารถ ติดตามข้อมูลข่าวสารโครงการรถไฟฟ้าสายสีส้มฯ ได้ที่เฟซบุ๊กแฟนเพจ โครงการรถไฟฟ้าสายสีส้ม เว็บไซต์โครงการ www.mrta-orangelineeast.com และ Line Official : OrangeLine